钦定古今图书集成/历象汇编/岁功典/第108卷 > 夜会问答十首 前人
## 钦定古今图书集成/历象汇编/岁功典/第108卷 > 夜会问答十首 前人

《寒夜清》。〈日休问龟蒙〉帘外迢迢星斗明。况有萧闲洞中客，
吟为紫凤呼凰声。

瘿，木杯。〈龟蒙问日休〉杉赘楠瘤刳得来。莫怪家人畔边笑，
渠心祇爱黄金罍。

《落霞琴》。〈日休问贲〉寥寥山水扬清音。玉皇仙驭碧云远，空
使《松风》终日吟。

《莲花烛》：〈贲附日休〉亭亭嫩蕊生红玉。不知含泪怨何人，欲
问无由得心曲。

金火障。〈日休问龟蒙〉红兽飞来射罗幌。夜来斜展掩深炉，
半睡芙蓉香荡漾。

《忆山月》：〈龟蒙问贲〉前溪后溪清复绝，看看又及桂花时，空
寄《子规》啼处血。

《锦鲸荐》：〈贲问龟蒙〉碧香红腻承君宴。几度闲眠却觉来，彩
鳞飞出云涛面。

《怀溪》云：〈日休问龟蒙〉漠漠闲笼鸥鹭群。有时日暮碧将合，
还被渔舟来触分。

《雷中笛》，〈龟蒙问日休〉《落梅》一曲瑶华滴。不知青女是何人，
三奏未终头已白。

《月下桥》：〈日休问龟蒙〉风外拂残衰柳条。倚阑干处。独自立
青翰。何人吹玉箫。